section_heading: Struktura
paragraph_text: Struktura je određena pomoću podataka dobivenih difrakcijom x-zrakama. Sastoji se od 221 aminokiseline te je molekulska masa humanog proteina jednaka 24.3 kDa. COMT sadrži jednu domenu koja se sastoji od 8 alfa uzvojnica omotanih oko nakupine od 7 beta listova.<ref> Protein uvijek dolazi u kompleksu s kosupstratom S-adenozil metioninom (SAM), ionom magnezija i kompetitivnim inhibitorom 3,5-dinitrokateholom. Te tri molekule čine aktivno mjesto COMT-a. Aktivno mjesto sastoji se od katalitičkog mjesta u kojem su vezani ion magnezija i supstrat, koje se nalazi u plitkom utoru na površini proteina te od vezne regije za S-adenozil metionin, koja se nalazi u unutrašnjosti proteinske strukture. Postoje dva oblika COMT-a. Jedan oblik je topivi COMT (S-COMT). Drugi oblik je membranski COMT (MB-COMT) koji na N-kraju lanca sadrži dodatnih 50 aminokiselina koje ga usidruju u membranu. To je integralni membranski protein čije se katalitičko mjesto nalazi sa citoplazmatske strane membrane.